Държавен вестник, бр. 8, 2012 г., стр. 53

БРОЙ  8	
Д Ъ Р Ж А В Е Н  В Е С Т Н И К 	
СТР.  53  
1.2. Изисквания за входящо квалификационно 
равнище или професионален опит
За обучение по професията „Монтьор на 
транспортна техника“ с придобиване на втора 
степен на професионална квалификация не се 
изисква кандидатите да притежават по-ниска 
степен на професионална квалификация или 
професионален опит.
За лица с професионален опит по професията 
може да се организира надграждащо обучение. 
Съдържанието на обучението се определя след 
сравнение на компетенциите и резултатите от 
ученето, описани в Държавното образователно 
изискване (ДОИ) за придобиване на квалифи­
кация по професията. 
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Придобилият втора степен на професионална 
квалификация по професията „Монтьор на транс­
портна техника“ може да: работи с техническа, 
конструктивна и технологична документация; 
извършва демонтаж, монтаж, центровки и ре­
гулировки; извършва диагностика и контрол на 
техническото състояние на механизми, системи и 
агрегати на автотранспортна и пътностроителна 
техника; извършва дейности при техническото 
обслужване, ремонта и безопасната експлоа­
тация на автотранспортна и пътностроителна 
техника, като използва ефективно конструкци­
онно-ремонтни и експлоатационни материали; 
оценява качеството на извършваната работа. При 
изпълнението на ежедневните задачи монтьорът 
спазва изискванията за здравословни и безо­
пасни условия на труд, техника на безопасност, 
хигиена и охрана на труда, пожарна и аварийна 
безопасност. 
Монтьорът има възможност да работи във 
всички предприятия и фирми с предмет на 
дейност продажба, ремонт и експлоатация на 
автотранспортна и пътностроителна техника. 
Монтьорът използва широк спектър материа­
ли, машини, агрегати, съоръжения, инструменти 
и приспособления:
· материали – чертожни, конструкционно-ре­
монтни, експлоатационни – технически течности, 
електролити, добавки, миещи препарати и др.;
· инструменти и приспособления – чертожни, 
измерителни, механични, електрически, пневма­
тични и др. – ръчни и преносими, шлосерски, 
монтьорски (универсални и специализирани) 
за монтаж, демонтаж, техническо обслужване, 
диагностика и ремонт;
· машини, агрегати, съоръжения – шмиргели, 
механични ножовки, повдигателни, специализи­
рана и диагностично-регулировъчна апаратура, 
миялна техника, техника за гресиране и мазане, 
работни канали и естакади, автотранспортна и 
пътностроителна техника и нейните агрегати, 
възли и детайли;
· други – компютърни системи и софтуерни 
продукти, офис техника, предпазни средства 
и съоръжения, предпазни, предупредителни и 
забранителни знаци, надписи и табели.
Важни за професията личностни качества са: 
концентрация на вниманието, издръжливост на 
напрегната работа и стрес, технически усет и 
способности, отговорност, дисциплинираност, 
комуникативност и готовност за работа в екип 
и с клиенти, лоялност, коректност и такт, са­
моконтрол.
Работното време е стандартно, като е въз­
можно при експлоатацията на автотранспортна 
и пътностроителна техника да се работи и в 
почивни дни.
Работната среда често включва: 
· работа в помещения с повишена шумност и 
запрашеност, на работни площадки и обекти на 
открито при неблагоприятни атмосферни условия;
· манипулации с пожароопасни материали, 
химически агресивни и отровни течности;
· повишена концентрация на отровни изпаре­
ния на горивно-смазочни материали и изгорели 
газове от работа на ДВГ;
· продължително физическо натоварване и др.
Лице, придобило втора степен на професио­
нална квалификация по професията „Монтьор на 
транспортна техника“, трябва да има допълни­
телна правоспособност (според специалността):
Специалност „Автотранспортна техника“ за:
· управление на МПС от категория „В“ съ­
гласно изискванията на Наредба № 37 от 2002 г. 
за условията и реда за обучение на кандидатите 
за придобиване на правоспособност за управле­
ние на моторно превозно средство и условията 
и реда за издаване на разрешение за тяхното 
обучение, издадена от министъра на траспорта 
и съобщенията (ДВ, бр. 82 от 2002 г.).
Специалност „Пътностроителна техника“ за: 
· управление на МПС от категория „В“ и 
„Ткт“ съгласно изискванията на Наредба № 37 
от 2002 г. за условията и реда за обучение на 
кандидатите за придобиване на правоспособност 
за управление на моторно превозно средство и 
условията и реда за издаване на разрешение за 
тяхното обучение, издадена от министъра на 
транспорта и съобщенията (ДВ, бр. 82 от 2002 г.);
· машинист на пътностроителни машини 
съгласно изискванията на Правилника за до­
биване на правоспособност за машинисти (ДВ, 
бр. 20 от 1967 г.);
· машинист на багери, предназначени за рабо­
та с кука, грайфер или електромагнит, съгласно 
изискванията на Наредба № 1 от 2002 г. за реда 
и условията за придобиване и признаване на 
правоспособност за упражняване на професии по 
управление на товароподемни кранове и подвиж­
ни работни площадки, издадена от министъра на 
образованието и науката и министъра на труда 
и социалната политика (ДВ, бр. 28 от 2002 г.).
2.2. Възможности за продължаване на про­
фесионалното обучение
След придобиване на втора степен на про­
фесионална квалификация по специалност от 
професията „Монтьор на транспортна техника“ 
обучаваният може да продължи обучението си 
по професия „Техник на транспортна техника“ за